ร้านนี้เคยทานแต่สาขาสีลม ไม่เคยมาลองสาขาทองหล่อ ต้องมาลองสักหน่อย 

เมนูฮิตสุดๆต้องสั่งก็คือ เกี๊ยวซ่า วันนี้ลองแบบเบาๆดูก่อน 12 ชิ้น จะได้น้ำจิ้มฟรี 2 รสชาติ เลือกเป็นวาซาบิ กับยูซุ เกี๊ยวซ่ากรอบหอมอร่อย เสียอย่างเดียวจีบแตกเกือบทุกอันเลย เวลาคีบแล้วไส้ไหลออกมาจ้ะ แต่รสชาตินี่อร่อยเหมือนเดิม จนต้องสั่งมาเพิ่มอีก 6 ตัว

อาหารจานหลัก ราเมนต้มยำมะเขือเทศ น้ำซุปมะเขือเทศเข้มข้นมาก มีความมันของน้ำมันเยอะไปหน่อย และความเปรี้ยวของมะเขือเทศเยอะไปนิด ทำให้การทานทรมานเลยทีเดียว สักพักปวดท้องเลย ฮือๆ

อีกจานเป็นเนื้อยาคินิกุบาร์บีคิว เป็นข้าวหน้าเนื้อย่างประมาณนั้น รสชาติเหมือนเนื้อผัดกระเพรา มีต้นหอมญี่ปุ่นมาด้วยก็หอมดี เป็นอันนี้เฉยๆ

วันนี้ไม่ค่อยประทับใจเท่าไหร่สำหรับการทำเกี๊ยวซ่าจีบไม่แน่น มันลำบากเวลาทาน เมนูอื่นๆก็ไม่ค่อยโอเค

????รีวิวนี้เป็นความคิดเห็นส่วนตัว หากไม่ตรงใจใคร ก็ขออภัยไว้ ณ ที่นี้ เพราะเป็นการเขียนตามความคิดเห็นของเราในวันที่ไปทานเท่านั้นจ้า ????